|  |
| --- |
| Dokument oprettet 22. august 2023 / kft\_dh  Sag 10-2022-00753 – Dok. 626838 |

# Referat af forretningsudvalgsmøde den 30. august 2023

Til stede: Thorkild Olesen, Sif Holst, Lars Ahlburg, Anni Sørensen, Kathe B. Johansen, Katrine Mandrup Tang og Mette Søndergaard Pedersen (referent).

Afbud: Pia Allerslev

Anne kiggede forbi inden mødestart.

1. Godkendelse af dagsorden

Dagsordenen blev godkendt.

2. Opfølgning på FU-møde den 19. juni 2023

Der var ingen bemærkninger.

3. Mål og indhold for DH’s beskæftigelsespolitik   
DH skal lave en ny beskæftigelsespolitik med mål for og forslag til at få flere med i arbejdsfællesskabet og styrke inklusion på arbejdsmarkedet. Beskæftigelsespolitikken skal desuden inddrage allerede vedtagne politikker. Forretningsudvalget drøftede relevante prioriteringer inden for beskæftigelsesområdet, og med tilføjelse af yderligere et par temaer blev forslag til overordnede mål og indhold for ny beskæftigelsespolitik godkendt. I løbet af efteråret 2023 vil der være en proces med inddragelse af medlemsorganisationerne, inden forretningsudvalget behandler det endelige forslag til ny beskæftigelsespolitik primo 2024.  
  
4. Nye internationale samarbejdsprojekter

På et dialogmøde har en række af DH’s medlemsorganisationer orienteret om deres kontakt med søsterorganisationer i Ukraine, og flere udtrykte interesse for at engagere sig i et formelt samarbejde. Forretningsudvalget godkendte, at sekretariatet afsøger muligheder for ekstern finansiering via Udenrigsministeriet og evt. indgå samarbejde med en ukrainsk handicaporganisation.

### 5. Repræsentantskabsmøde 2023

DH’s repræsentantskabsmøde holdes den 27. oktober, og forretningsudvalget besluttede at indstille beretning og forretningsorden til godkendelse på repræsentantskabsmødet. Forretningsudvalget besluttede desuden at indstille, at repræsentantskabet giver DH mandat til at søge fondsmidler til et fælles projekt om at gøre handicap til en folkesag.

### 6. IT-system til Brugerservice DH’s Brugerservice har behov for et nyt it-system, der kan sikre driftsstabilitet, datasikkerhed samt en tidssvarende digital brugerflade i forbindelse med ansøgning og sagsbehandling af parkeringskort og ledsagekort. Forretningsudvalget godkendte indkøb af nyt it-system i Brugerservice; herunder at der indgås nye leverandøraftaler.

### 7. Mødeplan 2024

Forretningsudvalget godkendte mødeplan for 2024; herunder også at udviklingsnetværket nedlægges, da DH fremover inddrager medlemsorganisationerne i det udviklingspolitiske arbejde på samme måde, som det kendes fra det nationale område.

### 8. Temadrøftelse: Det politiske efterår Med afsæt i regeringsgrundlaget tog forretningsudvalget en drøftelse af det politiske efterår, og hvilket billede det tegner for mennesker med handicap. Forventninger til den kommende finanslov, specialeplan samt magtanvendelse blev også drøftet.

### 9. Aktuel politisk drøftelse (fast punkt uden sagsfremstilling)

Der var ingen bemærkninger.

### 10. Budgetopfølgning 2. kvartal 2023

Det forventes med budgetopfølgningen pr. 2. kvartal 2023, at årets resultat for 2023 totalt set bliver et mindre underskud på ca. kr. 100.000. Det oprindelige budget udviste et underskud på 1,2 mio. kr. Forretningsudvalget tog orienteringen til efterretning.

### 11. Lancering af DH’s sundhedspolitik

DH’s nye sundhedspolitik blev offentliggjort den 18. august 2023, og den er efterfølgende blevet omtalt og delt på forskellige nyhedsmedier og sociale medier. Politikken indeholder 30 forslag til at mindske uligheden i sundhed for mennesker med handicap. Den 27. september holdes et møde med de vigtigste sundhedspolitiske aktører samt medlemsorganisationerne til en debat om ulighed i sundhed. Forretningsudvalget tog orienteringen til efterretning.

### 12. DH’s nye undersøgelse om inklusion i skolen

DH har for tredje gang lavet en temperaturmåling på inklusionsområdet, og overordnet viser undersøgelsen, at forældre til børn med handicap fortsat oplever udfordringer med inklusion i den almindelige undervisning. Spørgeskemaundersøgelsen blev også gennemført i 2016 og 2019. Forretningsudvalget tog orienteringen til efterretning.

### 13. Siden sidst fra DH’s formand og næstformand

Der blev givet en kort orientering om hhv. formandens og næstformandens deltagelse i forskellige møder og arrangementer m.m. siden sidste FU-møde. Forretningsudvalget tog orienteringen til efterretning.

### 14. Korte orienteringer fra DH’s sekretariat

Der blev givet korte orienteringer om aktuelle sager i DH’s sekretariat; herunder at den socialøkonomiske virksomhed Grennessminde pr. 1. august 2023 er startet som ny leverandør af kantine- og mødeforplejning i Handicaporganisationernes Hus. Forretningsudvalget tog orienteringen til efterretning.

### 15. Næste møde

Næste møde i forretningsudvalget er tirsdag den 10. oktober 2023. Mødet holdes online kl. 13.00 -16.00.

### 16. Evt.

Ved et arrangement i Horsens den 11. september 2023 kommer der en officiel undskyldning til tidligere anbragte, der har oplevet svigt og overgreb under sær- og åndssvareforsorgen. LEV har arrangeret gratis bustransport med opsamling flere steder i landet.